Нярэдка прыходзіцца ўносіць карэктывы ў запланаванае. Часам узнікаюць складанасці, асабліва ў невялічкіх раёнах. Так, на Брагіншчыне аказалася, што рыхтаваць выпускнікоў да цэнтралізаванага тэсціравання па фізіцы проста няма каму. Так склалася, што ў раёне няма вопытных настаўнікаў па прадмеце, усе — маладыя спецыялісты. На дапамогу адправіўся настаўнік-метадыст, зараз дырэктар адной са жлобінскіх школ, Алег Купрацэвіч. І зноў складанасць: ва ўсім раёне дзяцей, якія рыхтаваліся да ЦТ па фізіцы, налічылася ўсяго 8 чалавек. Зразумела, пабудаваць адкрыты ўрок з такой колькасцю навучэнцаў складана, таму Алегу Анатольевічу прыйшлося ўжо на месцы перастройвацца і замяніць адкрыты ўрок на факультатыўныя заняткі.